Asylansøger stak anden asylansøger med kniv efter opgør.

Senere i dag skal en 21-årig iransk mand på anklagebænken i Retten i Hjørring, hvor han er tiltalt efter straffelovens paragraf 245 - vold af særlig grov karakter. Den 10. december kom han op at skændes med en landsmand i Gunderuplund Asylcenter. Han gik ind på et værelse og truede en person med at slå ham ihjel, mens han huggede ud efter ofret med en kniv. De to implicerede er afhørt med tolk, og de nærmere omstændigheder og årsagen til overfaldet er endnu ikke præcist klarlagt. Offeret fik ved overfaldet overfladiske knivsår.